Μαίρη του Ηνωμένου Βασιλείου (1897-1965)

Η Μαρία του Ηνωμένου Βασιλείου (αγγλ. Mary, Princess Royal and Countess of Harewood, 25 Απριλίου 1897 - 28 Μαρτίου 1965) ήταν μέλος της βρετανικής βασιλικής οικογένειας, κόρη του Γεωργίου Ε΄ και της Μαρίας του Τεκ, και κόμισσα του Χαίργουντ. http://www.encyclopedia.com/article-1G2-2591306261/mary-teck-18671953.htmlhttp://spartacus-educational.com/MOgeorgeV.htm http://www.unofficialroyalty.com/princess-mary-princess-royal-countess-of-harewood/http://www.architecturaldigest.com/story/christies-london-auction-princess-mary-harewood-antiques

 Βιογραφία 
Η Βικτωρία Αλεξάνδρα Αλίκη Μαρία γεννήθηκε στις 25 Απριλίου 1897 στην Αγροικία Γιορκ της Οικίας Σάντριγχαμ, ως το τρίτο παιδί και μοναχοκόρη του Δούκα και της Δούκισσας της Υόρκης. Κατά τη στιγμή της γέννησής της, ήταν πέμπτη στη σειρά διαδοχής για το βρετανικό θρόνο. http://marilynsroyalblog.blogspot.gr/2006/08/royal-profile-princess-mary-princess.html Η βάπτισή της έγινε στις 7 Ιουνίου στην Εκκλησία της Αγίας Μαρίας Μαγδαληνής, κοντά στο Σάντριγχαμ, από τον Ουίλλιαμ Μακλάγκαν, Αρχιεπίσκοπο της Υόρκης. Ανάδοχοί της ήταν η βασίλισσα Βικτωρία, ο Γεώργιος Α΄ της Ελλάδας, η αυοκράτειρα Μαρία Φιόντοροβνα της Ρωσίας, ο Πρίγκιπας και η Πριγκίπισσα της Ουαλίας, η Μαρία Αδελαΐδα του Τεκ, η Βικτωρία του Ηνωμένου Βασιλείου και ο Φραγκίσκος, Δούκας του Τεκ.

Κατά τη διάρκεια του Α΄ Παγκοσμίου Πολέμου, επισκεπτόταν νοσοκομεία και οργανώσεις κοινωνικής πρόνοιας μαζί με τη μητέρα της. Ένα από τα έργα της ήταν η δημιουργία ταμείου το οποίο συγκέντρωσε δώρα αξίας £100.000, τα οποία εστάλησαν σε όλους τους Βρετανούς στρατιώτες και ναύτες για τα Χριστούγεννα του 1914. Ήταν προστάτης του Βρετανικού Ερυθρού Σταυρού, του Φεστιβάλ του Ληντς, των Βρετανίδων νοσηλευτών και άλλων κοινωφελών σκοπών.

Στις 28 Φεβρουαρίου 1922 παντρεύτηκε τον Χένρυ Λάσσελς (1882 - 1947), μεγαλύτερο γιο του Κόμη του Χαίργουντ.https://www.royalcollection.org.uk/collection/407132/mary-princess-royal-1897-1965-later-countess-of-harewood Ο γάμος τους στο Αββαείο του Ουεστμίνστερ ήταν το πρώτο βασιλικό γεγονός  στο οποίο συμμετείχε η Ελίζαμπεθ Μπόους-Λάυον, μελλοντική σύζυγος του Γεώργιου ΣΤ΄ και μητέρα της Ελισάβετ Β΄, φίλη της Μαρίας και παράνυφος στο γάμο. Απέκτησαν δύο γιους.

Με το ξέσπασμα του Β΄ Παγκοσμίου Πολέμου η πριγκίπισσα Μαρία έγινε διαχειρίστρια της Επικουρικής Εδαφικής Υπηρεσίας και επισκεπτόταν οργανώσεις κοινωνικής πρόνοιας και στρατιωτικές μονάδες. Το 1950 ανέλαβε τη διοίκηση της Νοσηλευτικής Υπηρεσίας της Βασιλικής Αεροπορίας Πριγκίπισσα Μαρία και το 1956 της δόθηκε ο επίτιμος βαθμός του στρατηγού του βρετανικού στρατού.

Στις 28 Μαρτίου 1965 υπέστη καρδιακή προσβολή κατά τη διάρκεια μιας βόλτας με το μεγαλύτερο γιο της και τα παιδιά του στην Οικία Χαίργουντ και απεβίωσε σε ηλικίαεξήντα επτά ετών. Ενταφιάστηκε στην Εκκλησία των Αγίων Πάντων του Γιόρκσιρ.

 Οικογένεια 
Η Μαρία και ο Χένρυ απέκτησαν δύο παιδιά:

 Τζορτζ Χένρυ Χιούμπερτ (1923 - 2011), 7ος Κόμης του Λάσσελς. Παντρεύτηκε 1) τη Μάριον Στάιν, απέκτησε 3 παιδιά, και 2) την Πατρίσια Ελίζαμπεθ Τάκγουελ, απέκτησε ένα παιδί.

 Τζέραλντ Ντέηβιντ (1924 - 1998), Εντιμότατος κύριος Λάσσελς. Παντρεύτηκε 1) την Άντζελα Ντάουντινγκ, απέκτησε ένα παιδί, και 2) την Ελίζαμπεθ Κόλβιν, απέκτησε ένα παιδί.

Πρόγονοι

 Παραπομπές 

Κατηγορία:Βρετανίδες πριγκίπισσες
Κατηγορία:Βρετανίδες κόμισσες
Κατηγορία:Οίκος Ουίνδσορ
Κατηγορία:Βασιλικές πριγκίπισσες